Deutsche Bank

D'Deutsche Bank (Däitsch Bank) ass déi gréisst däitsch Finanzentreprise. Et ass eng Aktiegesellschaft mat Sëtz zu Frankfurt am Main. Si huet iwwer 81.000 Mataarbechter.

 Presenz zu Lëtzebuerg 
Wärend dem Zweeten Weltkrich, am November 1940, accaparéiert Deutsche Bank sech een Deel vun Kapital vun der Banque Générale de Luxembourg: de Josef Abs an den Alfred Kurzmeyer kommen an de Verwaltungsrot vun der BGL. Am Laf vun der Besatzung gëtt deen däitschen Afloss ëmmer méi zentral.Hans-Erich Volkmann, Luxemburg im Zeichen des Hakenkreuzes : eine politische Wirtschaftsgeschichte 1933 bis 1944, Paderborn, Schöningh, 2010.

Deutsche Bank etabléiert sech den 12. August 1970 opneits zu Lëtzebuerg, ënnert dem Numm Compagnie Financière de la Deutsche Bank. Wéi aner däitsch Banken benotzt si déi lëtzebuergesch Finanzplaz am Ufank virun allem fir um Euromarché matzemaachen. Ab den 1980er Joren positionéiert si sech och am Private Banking. 1981 hellt Deutsche Bank eng Bedeelegung vun 25% bei der Banque de Luxembourg. Am Mäerz 1987 ännert si hiren Numm an Deutsche Bank Luxembourg S.A. Zu deem Moment war d’Bank déi gréissten Bank zu Lëtzebuerg wat d’Bilanzzomm ugeet.Christopher Kopper, « Das Privatkundengeschäft der deutschen Banken in Luxemburg », in Claude Marx, Marc Limpach et Benoît Majerus (dir.), Surveillance, indépendance et intégrité, Luxembourg, CSSF, 2020, p. 141‑147.

 Direkteren 

 Ekkehard Storck (1970-1998)
 Ernst-Wilhem Contzen (1998-2014)
 Boris Liedtke (2014-2015)
 Frank Krings (2016-2020)

 Bibliographie 

 Ekkehard Storck, Euromarkt, Finanz-Drehscheibe der Welt, Stuttgart, Schäffer-Poeschel, 1995.

 Um Spaweck 

Kategorie:Frankfurt/Main
Kategorie:Däitsch Banken
Kategorie:Entreprisen am DAX
Kategorie:Bankwiesen zu Lëtzebuerg